এসময় ইউপিডিএফ গণতান্ত্রিক কেন্দ্রীয় কমিটির সদস্য আলোকময় চাকমা উপস্থিত ছিলেন।পাহাড়ে সাম্প্রতিকালের সংঘটিত হত্যাকান্ডগুলোকে প্রসীতের নেতৃত্বাধীন ইউপিডিএফ’র আভ্যন্তরীন কোন্দলের ফল দাবি করে বলে প্রেস ব্রিফিং-এ অভিযোগ করা হয়, চলতি বছরের ৩ মে প্রসীতের নেতৃত্বাধীন ইউপিডিএফ সন্ত্রাসীরা নানিয়াচর উপজেলা চেয়ারম্যান শক্তিমান চাকমাকে গুলি করে হত্যা করে। তার শেষকৃত্য অনুষ্ঠানে যাওয়ার পথে খাগড়াছড়ি-রাঙামাটি সড়কের বেতছড়িতে একই সংগঠনের সন্ত্রাসীদের গুলিতে ইউপিডিএফ গণতান্ত্রিকের কেন্দ্রীয় সভাপতি তপন জ্যোতি চাকমাসহ পাঁচজনকে গুলি করে হত্যা করা হয়।